
דף חזרה  ספר מלכים פרקים ו'-ז'
תלמידים יקרים !
מוגש בפניכם דף חזרה לקראת המבדק שיתקיים אי''ה ביום שני הקרוב. שאלות המבדק יילקחו מתוך דף החזרה ולכן חובה לענות על כולו. ( אפשר גם בעל- פה ).
תלמיד שיחזיר את דף החזרה חתום בחתימת הורים יזכה בפרס.
                                                                        בהצלחה רבה ! הרב יהודה

פרק ו'
1. לכמה חלקים היה מחולק בית המקדש ?  
תשובה : שלושה חלקים
2. כיצד קראו לכל חלק ? 
תשובה : אולם, היכל וקדש הקדשים שנקרא גם דביר על שם דבר ה' שיצא מממנו.
3. במה היה מוקף בית המקדש משלוש רוחותיו ? ( פס' ה' ) 
תשובה : ביציעים
4. לבית המקדש היו חלונות '' שקופים אטומים''- באר על פי שני הפירושים שלמדנו בכתה. ( פס' ד') . 
[bookmark: _GoBack]תשובה : רש''י : קצרים מבפנים ורחבים כלפי חוץ בכדי להראות שבית המקדש אינו צריך לאור השמש אלא מאיר באור עצמי. 
מצוד''ד : כחלונות רגילים שאמנם שקופים אך אטומים בזכוכית.
5. '' ומקבות והגרזן כל כלי ברזל לא נשמע" ( פס' ז' ) : 
1. הסבר את הפסוק.  
תשובה : כאשר בנו את ביהמ''ק לא נשמע שום קול של הכאת הברזל כגון פטישים וגרזנים.
2. כיצד יתכן הדבר ( שני פירושים) ?
תשובה : 1. לפי מה שמתארת המשנה שמה שסיתת את אבני ביהמ''ק הייתה תולעת השמיר ולכן לא נצרכו לכלי ברזל.
2. שלמה המלך סיתת את אבני ביהמ''ק בחכמה גדולה וסיתתותן נעשה במקום בהן נחצבו ורק אח''כ הביאן שלמות למקום בניית ביהמ''ק .

6. באמצע בניית בית המקדש , פונה ה' אל שלמה ומתנה עמו. ( פס' י''א- י''ג )
1. מהו התנאי ?
תשובה : הקב''ה מתנה עם שלמה המלך שרק אם ילך בחוקות ה' וישמור מצוותיו יקים את הבטחתו לדוד וישכין שכינתו בתוך ביהמ''ק.
2. מדוע פונה ה' אל שלמה דווקא באמצע הבנייה ?
תשובה : ה' פונה אל שלמה דווקא באמצע הבנייה בכדי להדגיש שעיקר בניית ביהמ''ק באה להעמקת  טוב ה' ותורתו בעם ישראל ובעולם כולו, ואין משמעות ליופיו והדרו ללא קיום תורת ה'.  
7. בקה''ק היו _______ כרובים.
תשובה : 4 כרובים סה''כ : 2 כרובי ארון הברית שאותם בנה משה  ועוד 2 כרובים שאותם הוסיף שלמה המלך. 
1. מהי מידת כל כנף הכרוב ?
תשובה: 5 אמות.
2. מה הקושי שנוצר בעקבות עובדה זו?
תשובה : כיצד נכנסו הקרובים לקה''ק? הרי מידות האורך והרוחב של קה''ק הנם 20*20 אמה ורוחב כל כנף הכרובים ביחד היו גם 20 אמה אלא שלכך יש להוסיף גם את גוף הכרובים וממילא נמצא שמידת רוחב הכרובים רחבה יותר מרוחב קה''ק ? 
3. כיצד ניתן ליישב קושי זה ? ( 2 פירושים )
תשובה :פירוש רש''י : (פס' כ''ד ) – הכרובים בנס היו עומדים.
פירוש הרד''ק : פס' כ''ז ) –  כנפי הכרובים היו יוצאים מעל גופם בצורה כזו שגוף הכרובים היו משוך לאחור ולא תפס מקום ברוחב קה''ק. 



פרק ז'

8. 
1.  כמה זמן לקח לשלמה לבנות את ביתו ? ( פס' א' )
תשובה : 13 שנה
2. מה מלמדת אותנו עובדה זו על שלמה ? ( מצוד''ד )
תשובה: עובדה זו מלמדת אותנו על זריזותו הגדולה של שלמה בבניית ביהמ''ק לעומת ביתו שלו, שלעומת 13 שנה בהן בנה את ביתו את בניין ביהמ''ק שהיה הרבה יותר מפואר ומסובך לבנייה בנה ב-7 שנים בלבד.
9. בית יער הלבנון.
1. מדוע נקרא כך ? ( מצוד''ד )
תשובה : 1.  מכיוון שהיה עשוי מהרבה עצים היה נראה כמו יער.
2.  מיקום הבנייה שלו היה בתוך יער ונבנה שם בכדי שיהיה לשלמה מלך מקום לשכון בו בזמן ימי הקיץ החמים.
2. מה היה ייעודו ? 
תשובה : ראה תשובה 2 בשאלה הקודמת.
10. אלו עוד בתים בנה שלמה בממלכתו ?
תשובה : אולם העמודים, אולם הכסא, בית בת פרעה.
11. 
1. אלו כלים/ מבנים בנו שלמה וחירם יחדיו? 
תשובה :   מבנה העמודים- יכין ובועז, הים של שלמה, המכונות, הכיורות, סירות, יעים, מזרקות. 
2. מה המכנה המשותף לכולם ? 
תשובה : שכולם עשויים מנחשת.
3. כיצד יצרו אותם ? ( פס' מ''ו  מצוד''ד )
תשובה : שלמה המלך יצר את הכלים על ידי כך שחפר בורות באדמה בככר הירדן כתבנית הכלים ושפך לתוך הבורות את הנחשת המותכת.
12. 
1. למה שימש הים של שלמה ? 
תשובה : לטבילת הכהנים
2. על מה הוא עמד ( ציין גם מספר ) ?
12 בקר ( שוורים )
13. בדומה לתהליך בניית המשכן שם נבחרו בצלאל משבט _______ ואהליאב משבט _________. כך גם בבניית בית המקדש שלמה שהיה משבט _________ לקח את __________ שאמו הייתה משבט ____________. 

תשובה : יהודה, דן, יהודה, חירם, דן.
הערה : עובדה זו מלמדת אותנו על הצורך בחיבורם של השבטים בבניית המשכן וביהמ''ק – חיבורם של שבט יהודה המנהיג את עם ישראל יחד עם שבט דן הירוד שבשבטים הוא זה שבונה את הקודש בעם ישראל. ( רעיון שנלקח מהרב מנחם מקובר בספרו אוצר הבית הראשון ).

